Pfizerin Suomen pääkonttori Helsingin Munkkiniemessä
**Pfizer** [ˈfaɪzər] on yhdysvaltalainen maailmanlaajuinen vuonna 1849 perustettu lääkeyritys. Yrityksen pääkonttori sijaitsee New Yorkissa. Yrityksellä oli noin 90 000 työntekijää vuonna 2018, ja liikevaihdoltaan se on Fortune 500 -listan mukaan maailman 61:nneksi suurin yritys. Vuonna 2021 Pfizerin liikevaihto oli 81 mrd USD ja liikevoitto 22 mrd USD, missä edellisvuoteen verrattuna sekä liikevaihto että liikevoitto olivat kaksinkertaistuneet pääosin koronapandemian ansiosta.

Historiaa
---------

Pfizer perustettiin vuonna 1849 Yhdysvalloissa. Saksalaiset maahanmuuttajaserkukset Charles Pfizer ja Charles Erhart perustivat Charles Pfizer & Company -nimisen yrityksen Brooklyniin, New Yorkiin. Serkuksista toinen oli kemisti ja toinen sokerileipuri. He kehittivät Pfizerin ensimmäisen innovaation: karamellilta näyttävän toffeenmakuisen matolääkkeen. Pfizerin tutkijat kehittivät 1880-luvulla fermentoinnin. Menetelmällä kyettiin valmistamaan sokerista teollisesti sitruunahappoa. Seuraavalla vuosisadalla keksittiin, miten fermentointimenetelmää voitiin hyödyntää penisilliinin teolliseen tuotantoon ja teollisessa mitassa.

Vuonna 2000 Pfizer fuusioitui Warner-Lambertin kanssa. Vuonna 2003 Pfizer fuusioitui Pharmaciaan, ja Pfizerin valikoimaan tuli uusia lääkkeitä muun muassa syöpään, epilepsiaan, masennukseen ja verenpainetautiin. Pfizer ja lääkeyhtiö Wyeth fuusioituivat vuoden 2009 lopussa. Vuonna 2015 yritys osti lääkevalmistaja Hospiran noin 17 miljardilla Yhdysvaltain dollarilla. Syksyllä 2015 Pfizer ilmoitti fuusioituvansa irlantilaisen Allerganin (ent. Actavis) kanssa, mutta suunnitelma kariutui.

Euroopan komission puheenjohtaja Ursula von der Leyen teki sopimuksen Pfizerin kanssa huhtikuussa 2021 ja sopi EU-maiden ostavan 1,1 miljardia annosta BioNTech/Pfizerin COVID-19-rokotteita. Kaupan arvoksi Financial Times arvioi 21,5 miljardia euroa. Toimitusten piti jatkua vuoteen 2023.

Tunnetut lääkkeet
-----------------

Pfizerin valikoimaan kuuluu alkuperäislääkkeitä, biosimilaareja ja itsehoitolääkkeitä. Suomen markkinoilla on noin 80 eri Pfizerin lääkettä.

Lainvastaisuudet ja muut ongelmat
---------------------------------

Pfizer joutui maksamaan syyskuussa 2009 rikossakkona 825 miljoonaa euroa (1,19 miljardia dollaria), koska se oli edistänyt lainvastaisilla keinoilla kipulääke Bextran, psykoosilääke Geodonin, antibiootti Zyvoxin ja epilepsialääke Lyrican myyntiä. Yhtiön todettiin edistäneen tuotteidensa myyntiä petoksilla ja terveysalan päättäjien lahjomisilla. Lisäksi yhtiö maksoi miljardi dollaria siviilikanteen nostaneille. Samasta syystä yhtiö joutui maksamaan sakkoa 430 miljoonaa dollaria vuonna 2004.

Helsingin hovioikeuden 30.9.2015 antaman päätöksen mukaan Pfizer maksoi intialaiselle lääkeyhtiö Ranbaxylle vahingonkorvauksena noin 230 000 euroa. Tuomio aleni yli 16 miljoonaa euroa noin vuosi aiemmin saadusta käräjäoikeuden päätöksestä. Vahingonkorvaus perustuu tapaukseen, jossa Pfizer esti halpalääkkeen myynnin turvaamistoimihakemuksilla vuosina 2007–2009.

Pfizer Suomessa
---------------

Pfizer Oy on yksi suurimmista Suomessa toimivista lääkeyrityksistä, ja Suomen lääkemarkkinoilla on kaupan noin 80 yrityksen erilaista lääkettä. Yritys on toiminut Suomessa vuodesta 1959.

Lähteet
-------

1. 1 2 3  Pfizer tuplasi voittonsa koronarokotteen ansiosta – hurja myynti odotettavissa myös tälle vuodelle *MTV Uutiset*.  08.02.2022. Viitattu 08.02.2022.
2. ↑  Pfizerin historia *pfizer.fi*.  2021. Viitattu 22.09.2022.
3. ↑  Pfizer *Fortune*.  Arkistoitu 19.5.2019. Viitattu 23.5.2019. (englanniksi)
4. ↑  Pfizer tuplasi voittonsa *Yle Uutiset*.  08.02.2022. Viitattu 08.02.2022.
5. 1 2 3  Pfizerin historia *pfizer.fi*.  Arkistoitu 4.9.2017. Viitattu 4.9.2017.
6. ↑
7. ↑  Lääkeyhtiöt yhdistyvät 150 miljardin yrityskaupassa, Helsingin Sanomat 24.11.2015. Viitattu 4.1.2016.
8. ↑
9. ↑  Pfizer.fi: Kaikki tuotteet Pfizer Oy.  Arkistoitu 28.9.2015. Viitattu 13.6.2022.
10. ↑  Jyri Raivio: Lääketeollisuuden kolhittu maine.  *Helsingin Sanomat*, 30.12.2009, s. B9.
11. ↑  Lääkejätti Pfizer tuomittiin miljardikorvauksiin *Yle Uutiset*.  3.9.2009. Yleisradio Oy. Viitattu 9.1.2022.
12. ↑  Pfizer to pay $2.3 billion, agrees to criminal plea *www.reuters.com*.  2.9.2009. Reuters. Viitattu 9.1.2022.
13. ↑  Helsingin hovioikeuden tiedote  30.9.2015. Helsingin hovioikeus.
14. ↑  Tuomo Pietiläinen: Pfizer esti väärin perustein edullisen lääkkeen myynnin.  *Helsingin Sanomat*, 6.6.2014, s. A 36.
15. ↑  Pfizer toimii aktiivisesti Suomessa Pfizer.  Arkistoitu 1.2.2018. Viitattu 23.5.2019.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pfizer**.
* Suomen Pfizerin sivusto.
* Yhdysvaltalainen sivusto. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Saksa
* Israel
* Yhdysvallat
* Tšekki
	+ 2
* Australia

 |
|  |
| Henkilöt | 
* Trove
	+ 2

 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Rokotealan toimijat |
| --- |
|  |
| Valmistajat | 
* Astra Zeneca
* bioMérieux
* CSL Limited
* Eli Lilly
* Glaxo Smith Kline
* Merck
* Novartis
* Pfizer
* Sanofi pasteur (Sanofi)
* Teva
* Valneva

 |
|  |
| Valvovat viranomaiset | 
* CDC (Yhdysvallat)
* FDA (Yhdysvallat)
* EMA (EU)
* Fimea (Suomi)
* Läkemedelsverket (Ruotsi)
* THL (Suomi)

 |
|  |
| Tutkimuslaitoksia | 
* Rokotetutkimuskeskus (Suomi)

 |
|  |
| 
* Katso myös: Rokottaminen (toimenpide)
* Rokote (vaikuttava valmiste)
* Lääketeollisuus

 |

 |